Maalinta Madaxbanaanida Somaliland 1960

Maalinta Madax-bannaanida Qaranka Somaliland waa xus sanadle ah iyo ciidaha guud ee Somaliland iyo Soomaaliya oo lagu xuso ku dhawaaqistii madax-bannaanida ee Juun 26, 1960.  Dabayaaqadii qarnigii 19aad, dhulalkii maanta loo yaqaan Soomaaliya iyo Somaliland waxaa loo kala qaybiyey Ingiriiska iyo Talyaaniga . Intii lagu jiray Dagaalkii Labaad ee Adduunka, Somaliland waxaa ku soo duulay ciidammo Talyaani ah, laakiin Ingiriiska ayaa aakhirkii dib ula soo noqday gacantii. 

Dagaalkii ka dib, British Somaliland wuxuu sii ahaaday maxmiyadii Boqortooyada Ingiriiska, laakiin waxaa la go’aamiyay in British Somaliland iyo Italian Somaliland loo midoobo sidii hal dal oo madax bannaan kadib muddo kala guur ah oo daba dheeraatay.

26-kii Juun, 1960-kii, British Somaliland ayaa xorriyadda qaadatay dwoladda Ingiriisa ka bacina 1-dii Luulyo-na, labadii gumeyste ee hore ayaa midoobay si ay u dhisaan Jamhuuriyadda Soomaaliya . Sannad-guurada labada munaasabadood ayaa hadda loo xusaa ciidaha guud ahaan Somaliland iyo Soomaaliya. 

Somaliland waa dowlad iskeed ugu dhawaaqday madaxbanaanideeda oo beesha caalamku u aqoonsan tahay ismaamul ka tirsan Soomaaliya. Dawladeedu waxay u tixgelisaa dhulka inuu yahay dhaxalka dawladnimada Somaliland, waxayna dooneysaa aayo-ka-tashiga Jamhuuriyadda Somaliland

Hordhac
Markey taariikhdu ahayd 26kii Juun 1960kii waxaa xoriyada qaatey Goboladii Soomaalida Waqooyi kuwaasi oo dagaal culus la galay gumaystihii Ingiriiska. Fagaaraha kheyriyada magaalada Hargeysa oo iskugu soo baxeen dad badan oo u dabaaldegayay guusha xoriyada ayaa waxaa masraxa gabay dhaxalgal ah ka tiriyey Cabdilahi Suldaan Timocade. Gabaygaasi waxaa loo yaqaanaa Kana Siib Kana Saar:
Anigoo sebi uun ahoo Sita leeb iyo qaansooSiigaduun isku aasoo Sabo reer ka fogaanoon
Laygu aaminin soofkiyo Saaca maanta aan joognoGabaygu waygu sugnaayee Haddii aan Sarsarriigo
Ama aan surmaseejo Amaba aan sixi waayoAma aan ka salguuro Amaba laygu saluugo
Soomaalida i maqlaysaay I su'aala hadhowIlaahaan waxba seegine Subaciisa Quraankiyo
Sabbaxooyin ku sheegayow Saciira iyo naciimaRabbiigii kala seerayow Markay suurtu dhawaaqdo e
La soo saaro makhluuqa e Shaqiga iyo saciidkaMaalintaad kala soocdo Dembigaannu samaynay
Rabbigayow naga saamaxSubciyay oo ka dukeeyaye Ka siddeetan sebaaney
Calankaannu sugaynaye Sahankiisa ahaynowSeermaweydo hillaacdayow Sagal maanta darroorayoo
Siigadii naga maydhayow Saq dhexaannu ahayneKii soo saaray cadceeddow Samada kii u ekaaye
xiddigaa mid la siiyayow Saaxirkii kala guurrayeahaSarreeyow ma-nusqaamow An siduu yahay eegno e
Kaana siib Kanna saar'''.

Faallo
Maalinta 26ka Juun 1960kii waa maalin aad iyo aad u qiimobadan, waa maalintii Ingiriisku uu ka guuray  Somaliland. Waxa ay aheed maalin farxad iyo rayrayni ay ku dheehantahay.
Waa maalintii ay samaysantay dawladii da'da yarayd ee Somaliland (1960). Dawladani waxay jirtay 5 cisho oo kaliya, kadibna waxy midnimo la samaysay Soomaaliya oo iyaduna xorowday 1960 bishii 7aad 1dii.
Midawga ay sameeyeen labada dawladood malin kadib ayuu fashilmay markii koonfurtu ay wada qaadatay xukunkii oo dhan.

Sidoo kale eeg
 Maalinta Xoriyada Somaliland
 Dawladii Somaliland (1960)
 Jamhuuriyadda Somaliland

Tixraacyo 

Dhaqanka Soomaalida
Taariikhda Somaliland
Somaliland